12. og 13. nóvember verður haldin ráðstefna í Hljómahöllinni í Keflavík þar sem fjallað verður um það hvernig norræna lífhagkerfið getur stutt við nýsköpun í dreifbýli . Ráðstefnan er haldinn samhliða fundi Norrænu ráðherranefndarinnar um atvinnu - , orku - og byggðamál ( MR-NER ) en þar verða m.a. byggðamálaráðherrar Íslands , Noregs og Svíþjóðar . Með „ lífhagkerfinu “ er átt við þá nýju nálgun sem er að ryðja sér rúms að í stað þess að líta á nýtingu lífrænna auðlinda sem aðskildar atvinnugreinar , t.d. sjávarútveg , landbúnað og skógrækt , þá sé horft til þess hvernig þessar greinar tengjast innbyrðis og hafa áhrif á hvora aðra . Þannig getur landbúnaður framleitt orku fyrir sjávarútveginn og fóður fyrir fiskeldið ; sjávarútvegurinn framleiðir ekki einungis fisk heldur einnig hráefni fyrir lyfja - og snyrtivöruframleiðslu ; hægt er að rækta sveppi á viðarkurli sem aftur nýtast til skepnufóðurs og þar fram eftir götum . Aðalatriðið er að í stað línulegra framleiðsluferla eru allar aukaafurðir nýttar og framleiðsluferlarnir verða því hringlaga . Þessi nýi veruleiki skiptir miklu máli fyrir þróun dreifbýlis því þar er áherslan á auðlindanýtingu grundvöllurinn fyrir atvinnu og búsetu . Á ráðstefnunni eru tekin fjöldamörg dæmi frá öllum Norðurlöndunum sem lýsa þeim áskorunum sem mismunandi svæði standa frammi fyrir . Einnig verður sagt frá reynslu Skota af því að nýta eigin auðlindir til hagsbóta fyrir staðbundið efnahagskerfi Skotlands . Ráðstefnan er haldin að tilstuðlan Nordregio , sem er stofnun á vegum Norrænu ráðherranefndarinnar um samstarf í byggðamálum , Norrænu ráðherranefndarinnar , atvinnuvega - og nýsköpunarráðuneytisins og Byggðastofnunar